ການເປີດ ສະຖານທູດຄືນ ເປັນຫົວຂໍ້ ສຳຄັນສຸດ ໃນການ ເຈລະຈາ ຂອງ ສຫລ ກັບຄິວບາ
ການເປີດສະຖານທູດຄືນໃໝ່ ເປັນຫົວຂໍ້ສຳຄັນສຸດ ໃນການເຈລະຈາ ຂອງສະຫະລັດ ກັບຄິວບາ ທີ່ນະຄອນຫຼວງວໍຊິງຕັນ ໃນ​ວັນ​ສຸກ​ມື້​ນີ້.
ຄະນະຜູ້ແທນຄິວບາ ຈະມາທີ່ກະຊວງຕ່າງປະເທດສະຫະລັດ ໃນວັນສຸກມື້ນີ້ ເພື່ອເຈລະຈາກ່ຽວກັບການຟຶ້ນຟູ ຄວາມສຳພັນ ດ້ານການທູດ ກັບສະຫະລັດ ເປັນຄັ້ງທຳອິດ ນັບແຕ່ປີ 1961 ເປັນຕົ້ນມາ ອັນເປັນພາກສ່ວນນຶ່ງໃນການລິເລີ້ມຂອງປະທາ ນາທິບໍດີບາຣັກ ໂອບາມາ ເພື່ອຍຸດຕິການຂວ້ຳບາດທາງດ້ານ ການຄ້າຕໍ່ຄິວບາ ເຈົ້າໜ້າທີ່ອະວຸໂສ ກະຊວງຕ່າງປະເທດສະຫະລັດຄົນນຶ່ງ ກ່າວ ວ່າ ການປະ ຊຸມກັນ ໃນວັນສຸກມື້ນີ້ ຈະເນັ້ນໜັກໃສ່ເລື້ອງຕ່າງໆ ທັງໝົດ ທີ່ຈະຕ້ອງໄດ້ເຮັດໃຫ້ເສັດສີ້ນ ເພື່ອຈະເປີດສະຖານທູດ ຢູ່ໃນນະຄອນຫລວງວໍຊິງຕັນ ແລະນະ ຄອນຫລວງຮາວານາ ໃຫ້ໄວເທົາທີ່ຈະໄວໄດ້ ເຈົ້າໜ້າທີ່ທ່ານນີ້ໄດ້ກ່າວຕໍ່ບັນດານັກຂ່າວວ່າ “ນີ້ເປັນບ່ອນທີ່ເຮົາ ລັ້ນແຂນເສື້ອຂື້ນ ໃນ ນາມນັກການທູດ ແລະນັ່ງຢູ່ໂຕະ ແລະເຮັດໃຫ້ເປັນທີ່ແນ່ໃຈວ່າ ເຮົາເຈາະຈົງໃສ່ລາຍລະ ອຽດທຸກຢ່າງ ເພື່ອໃຫ້ມີການເປີດສະຖານທູດແລະບໍລິຫານ ຄືດັ່ງພວກເຮົາໄດ້ປະຕິບັດ ກັນຢູ່ໃນທົ່ວໂລກ ” ເຈົ້າໜ້າທີ່ຄົນນີ້ກ່າວວ່າ ຈະມີການບັນລຸຜົນສຳເລັດຫລາຍເທົ່າໃດ ແລະຢູ່ໃນຂອບເວລາ ໃດນັ້ນ ສ່ວນນຶ່ງແລ້ວແມ່ນຂື້ນຢູ່ກັບຝ່າຍຄິວບາທີ່ຈະນຳເອົາມາສົນ ທະນາກັນຢູ່ທີ່ ໂຕະເຈລະຈາ ຄິວບາໄດ້ກ່າວວ່າ ຕົນຈະເອົາເລື້ອງເປີດສະຖານທູດ ໄປເປັນເງື່ອນໄຂກ່ຽວ ກັບວ່າ ສະຫະ ລັດຈະລຶບຊື່ຂອງຕົນອອກຈາກບັນຊີປະເທດ ໃຫ້ການສະໜັບ ສະໜຸນພວກກໍ່ການຮ້າຍ ຂອງກະຊວງຕ່າງປະເທດຫລືບໍ່ ເຈົ້າໜ້າທີ່ກ່າວວ່າ ຄະນະຜູ້ແທນສະຫະລັດ ຈະບໍ່ນຳເອົາສອງບັນຫາດັ່ງກ່າວ ໄປພົວພັນ ໃສ່ກັນ ແລະການທົບທວນບັນຊີລາຍຊື່ພວກກໍ່ການຮ້າຍນັ້ນ ແມ່ນ ຂັ້ນຂັ້ນຕອນທີ່ແຍກ ຕ່າງຫາກ ເຈົ້າໜ້າທີ່ກະຊວງຕ່າງປະເທດ ກ່າວວ່າ ຊາວຄິວບາ ຄວນຮູ້ສຶກສະບາຍໃຈ ທີ່ເລື້ອງດັ່ງ ກ່າວ ກຳລັງຢູ່ພາຍໃຕ້ການທົບທວນ “ມັນຈະງ່າຍທີ່ສຸດ ທີ່ຈະຟື້ນຟູຄວາມສຳພັນດ້ານ ການທູດຖ້າຫາກເຂົາເຈົ້າບໍ່ເອົາສອງເລື້ອນີ້ໄປພົວພັນໃສ່ກັນ ” ນອກນັ້ນ ເຈົ້າໜ້າທີ່ຍັງກ່າວວ່າ ການໂອ້ລົມກ່ຽວກັບດ້ານສິດທິມະນຸດ ຈະເປັນເລື້ອງທຳ ອິດ ໃນການເຈລະຈາຂອງສະຫະລັດກັບຄິວບາແບບເປີດກວ້າງ ບໍ່ດົນ ຫລັງຈາກໄດ້ມີ ການຟື້ນຟູຄວາມສຳພັນທາງດ້ານການທູດກັນແລ້ວ ໃນເດືອນແລ້ວນີ້ຢູ່ທີ່ນະຄອນຮາວານາ ສະຫະລັດ ແລະຄິວບາ ໄດ້ເລີ້ມການປະຊຸມ ຫຼາຍໆຄັ້ງ ເພື່ອສ້າງຕັ້ງຄວາມສຳພັນດ້ານການທູດຄືນໃໝ່ ສະຫະລັດໄດ້ຫ້າມບໍ່ໃຫ້ຄ້າຂາຍກັບຄິວບາໃນປີ 1960 ແລະປິດສະຖານທູດ ຂອງຕົນນຶ່ງ ປີຕໍ່ມາ ຫລັງຈາກຜູ້ນຳຄອມມູນິສ Fidel Castro ໂຄ່ນລົ້ມລັດຖະ ບານທີ່ໄດ້ຮັບການໜຸນ ຫລັງຈາກສະຫະລັດ